NORMATIVA A APLICAR EN LES CONVOCATÒRIES DE CONCURS PÚBLIC DE PLACES DELS COSSOS DOCENTS UNIVERSITARIS DE LA UNIVERSITAT D'ALACANT PER A LA SEUA OCUPACIÓ EN RÈGIM D'INTERINITAT. - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/741)
  + [Valencià](/va/acuerdo/741)






Selector de idioma

Leer

* [Español](/es/acuerdo/741)
* [Valencià](/va/acuerdo/741)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA A APLICAR EN LES CONVOCATÒRIES DE CONCURS PÚBLIC DE PLACES DELS COSSOS DOCENTS UNIVERSITARIS DE LA UNIVERSITAT D'ALACANT PER A LA SEUA OCUPACIÓ EN RÈGIM D'INTERINITAT.[Butlletí Oficial Universitat d'Alacant](/ca/Publicacion)
==========================================================================================================================================================================================================================================

Secretaria General

Butlletí Oficial Universitat d'Alacant





NORMATIVA A APLICAR EN LES CONVOCATÒRIES DE CONCURS PÚBLIC DE PLACES DELS COSSOS DOCENTS UNIVERSITARIS DE LA UNIVERSITAT D'ALACANT PER A LA SEUA OCUPACIÓ EN RÈGIM D'INTERINITAT.

Data d'aprovació
:   23/11/2007

Data de publicació
:   27/11/2007

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=741.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/741)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/741)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA A APLICAR EN LES CONVOCATÒRIES DE CONCURS PÚBLIC DE PLACES DELS COSSOS DOCENTS UNIVERSITARIS DE LA UNIVERSITAT D'ALACANT PER A LA SEUA OCUPACIÓ EN RÈGIM D'INTERINITAT.&url=https://www.boua.ua.es/va/acuerdo/741)

**Títol:** NORMATIVA A APLICAR EN LES CONVOCATÒRIES DE CONCURS PÚBLIC DE PLACES DELS COSSOS DOCENTS UNIVERSITARIS DE LA UNIVERSITAT D'ALACANT PER A LA SEUA OCUPACIÓ EN RÈGIM D'INTERINITAT.

**Secció:** DISPOSICIONS GENERALS

**Òrgan:** Consell de Govern

**Data d'aprovació:** divendres, 23 de novembre de 2007

NORMATIVA A APLICAR EN LES CONVOCATÒRIES DE CONCURS PÚBLIC DE PLACES DELS COSSOS DOCENTS UNIVERSITARIS DE LA UNIVERSITAT D'ALACANT PER A LA SEUA OCUPACIÓ EN RÈGIM D'INTERINITAT.  
    
 1.         Àmbit i normativa d'aplicació.  
    
 1.1. La present normativa s'aplicarà en les convocatòries de provisió en règim d'interinitat de places dels cossos docents universitaris de la Universitat d'Alacant, cas de produir-se les circumstàncies recollides en l'apartat 1.a) de l'article 10 de la Llei 7/2007, de 12 d'abril (publicada al BOE de 13), de l'Estatut Bàsic de l'Empleat Públic.  
    
 1.2. Els citats processos de provisió es regiran per la convocatòria corresponent, la present normativa i qualsevol altra norma que poguera resultar d'aplicació, respectant-se en tot cas els principis d'igualtat, mèrit, capacitat i publicitat.  
    
 2.         Convocatòria.  
    
 2.1. La convocatòria d'aquests concursos públics requerirà la sol·licitud prèvia del Consell de Departament en què s'adscriga la plaça i que aquesta haja sigut convocada per a la seua provisió definitiva.  
    
 2.2. La convocatòria, que correspon al rector, es publicarà en el Butlletí Oficial de la Universitat d'Alacant (BOUA) i haurà de contindre o fer referència necessàriament a:  
 a)        Característiques de la plaça aprovada per Consell de Govern (categoria del cos, àrea de coneixement i departament a què pertanga la plaça) o, si és procedent, per Consell de Departament (activitats docents i investigadores a realitzar, podent-se establir un perfil lingüístic en atenció a les necessitats docents, i Centre a què està adscrita la plaça).  
 b)        Requisits exigits per a participar en la convocatòria.  
 c)         Models de sol·licitud i de currículum i termini de presentació.  
 d)        Barem aplicable, amb la puntuació mínima necessària per a poder ser adjudicatari de les places convocades.  
 e)        Composició de la Comissió de Selecció.  
               
 3.         Requisits, sol·licituds i admissió de candidats.  
    
 3.1. El compliment dels requisits haurà d'estar referit sempre a la data d'expiració del termini fixat per a sol·licitar la participació en el concurs.   
 Podran participar els qui acrediten disposar de l'habilitació requerida per a accedir al cos funcionarial i l'àrea de coneixement convocats i mantinguen la resta de requisits de caràcter general i de titulació requerits per a participar en les proves d'habilitació.  
 Els aspirants que sol·liciten plaça en què s'establisca l'ensenyament en llengua valenciana, serà necessari que tinguen un coneixement de la mateixa a nivell “mitjà” dels cursos de valencià de la Universitat d'Alacant, de qualsevol altra de les universitats de l'àmbit lingüístic català o equivalent  
    
 3.2. Els qui desitgen prendre part en els concursos presentaran sol·licitud junt amb el currículum, segons models que figuren com Annex II i Annex III d'aquesta normativa, la fotocòpia del DNI i la documentació acreditativa dels requisits establits en l'article 3.1., en el termini de 10 dies naturals a comptar des del següent al de la publicació de la convocatòria en el BOUA.  
    
 3.3. Les dades de caràcter personal aportats pels aspirants quedaran inclosos al fitxer automatitzat de Personal d'aquesta Universitat i estaran subjectes al que estableix la Resolució de 17 de desembre del 2002 (DOCV de 15 de gener del 2003), per la qual es regula els fitxers automatitzats de dades de caràcter personal i es podran exercir els drets d'accés, rectificació, cancel·lació i, si és procedent, d'oposició, d'acord amb l'article 5 de la Llei Orgànica 15/1999, de 13 de desembre, de Protecció de Dades; drets que han de ser exercits, per escrit, davant del gerent d'aquesta Universitat.   
    
 3.4. Expirat el termini de presentació d'instàncies, es publicarà la relació provisional d'admesos i exclosos amb indicació de la causa d'exclusió i amb un termini de 5 dies naturals, comptats a partir del següent al de la publicació, perquè els interessats puguen esmenar el defecte que haja motivat l'exclusió. Si no és exclòs cap aspirant en la relació indicada es considerarà la mateixa com definitiva.  
 Conclòs el dit termini, esmenats els defectes si procedira, i vistes les al·legacions que corresponguen, es dictarà resolució que contindrà la relació definitiva d'admesos i exclosos.  
    
 4.-       Comissió de Selecció.  
    
 4.1. Els concursos seran jutjats per les corresponents Comissions de Selecció que, conforme a l'acord aprovat en el Consell de Govern de 20 de Desembre del 2002 i modificat en el Consell de Govern de 13 de juny del 2006, estaran integrades per cinc membres de ple dret, que seran:  
 -           El degà/a de la Facultat o director/a de l'Escola, que actuarà de president. Per delegació, o en condició de president suplent, el vicedegà. En tot cas, del Centre a què es trobe adscrita la plaça.   
 -           El secretari/a del Centre a què es trobe adscrita la plaça, que actuarà com a secretari de la Comissió. Suplent: un vicedegà.   
 -           El director/a del Departament a què pertanga la plaça. Suplent: El secretari del Departament o el subdirector.  
 -           Dos membres proposats pel Departament entre catedràtics, titulars i professors contractats doctors pertanyents a l'àrea de coneixement.  
    
 4.2. La composició de cada Comissió de Selecció es farà pública, junt amb la llista definitiva d'admesos i exclosos, per la qual cosa el director de departament, prèvia aprovació en el Consell dels membres proposats pel mateix, comunicarà  al Vicerectorat d’Ordenació Acadèmica i Professorat la composició concreta de la Comissió de Selecció Titular i Suplent junt amb la petició de convocatòria de la plaça.   
    
    
 5.-       Procediment de selecció.  
    
 5.1. Una vegada constituïda, la Comissió de Selecció procedirà a establir els criteris de valoració específics de la plaça convocada que, en tot cas, s'ajustaran al barem recollit com Annex I d'aquesta Normativa, i a la seua posterior aplicació avaluant els mèrits al·legats en el currículum pels aspirants.  
 La puntuació mínima a aconseguir per a l'adjudicació de la plaça serà de 50 punts.  
 La Comissió de Selecció, quan així l'estime, podrà sol·licitar la presentació dels originals corresponents de tots els mèrits que hagen sigut al·legats en el currículum pels aspirants i, si és procedent, podrà acordar en l’acte de constitució, la realització d'una prova o entrevista els aspirants a la plaça.  
    
 5.2. Abans de fer públiques les valoracions, la Comissió rebrà en audiència als representants dels sindicats amb presència en la Mesa Negociadora, els qui podran formular les seues al·legacions.  
    
 5.3. El resultat serà publicat per resolució de la Comissió de Selecció que contindrà els criteris de valoració aplicats, la puntuació obtinguda per cada candidat i la proposta d'adjudicació a favor de què haja obtingut la major puntuació, establint un termini de reclamacions de 5 dies naturals a comptar des del següent a la seua publicació.  
 En cas d'empat entre els candidats amb major puntuació es portarà a terme una votació entre els membres de la Comissió de Selecció, resultant proposat aquell candidat que obtinga nombre més gran de vots.  
    
 5.4. Resoltes les reclamacions, publicarà resolució amb la valoració definitiva del barem i la corresponent proposta d'adjudicació, elevant la mateixa el Rector.  
    
 5.5. El termini per a la publicació de l'acta de valoració inicial serà de 15 dies a comptar des de l'endemà a la publicació de la relació definitiva d'admesos i exclosos.   
    
 6. Nomenament.  
    
 6.1. El candidat proposat haurà de presentar, en el termini de 5 dies naturals a comptar des del següent al de la publicació definitiva, en el Servei de Gestió de Personal, Unitat de Gestió de Personal Docent i Investigador, els documents originals que acrediten els requisits detallats en l'article 3.1.  
    
 6.2. Comprovats tots els extrems per resolució del Rector es farà públic el nomenament.  
    
 6.3. L'incompliment del que estableix el 6.1. per causa imputable a l'interessat, suposarà que el candidat proposat decaurà en el seu dret.  
    
 6.4. El cessament dels funcionaris interins es produirà a més de quan finalitze la causa que va donar lloc al seu nomenament, per les causes previstes en l'article 63 de l'Estatut Bàsic de l'Empleat Públic.  
    
    
 7. Publicació de resolucions.  
    
 7.1. La convocatòria i els actes que d'ella es deriven, les successives resolucions i/o anuncis, que requerisquen publicació, d'acord amb l'art. 59.6 b) de la Llei 30/1992, de 26 de novembre, a efectes de notificació, es publicaran al tauler d'anuncis de l'edifici de Rectorat i Servicis Generals i/o per qualsevol altres mitjans si es jutja convenient.  
    
 7.2. Les mateixes publicacions podran ser consultades en el web del Servici de Selecció i Formació de la Universitat d'Alacant adreça:   
<http://www.ua.es/va/servicios/syf/acceso_pdi/index.html>





[Carretera Sant Vicent del Raspeig s/n  
03198 Sant Vicent del Raspeig - Alacant  
 Tel. 58 954 3630 - Fax 36 537 6040](https://www.google.es/maps/@40.058756,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12709&trk=tyah&trkInfo=tarId%8K4050577349538%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)